অমল আল্লানা
অমল আল্লানা একজন ভারতীয় মঞ্চনাটক পরিচালক, মঞ্চ দৃশ্য পরিকল্পক ও মঞ্চপোশাক পরিকল্পক যিনি বর্তমানে ন্যাশনাল স্কুল অব ড্রামার সভাপতি পদে কর্মরত আছেন। এছাড়াও, তিনি ২০০০ সাল থেকে, তার ও তার স্বামী নিসার আল্লানার সহপ্রতিষ্ঠিত, ড্রামাটিক আর্ট অ্যান্ড ডিজাইন একাডেমি পরিচালনা করে থাকেন। তিনি ৫৫ টিরও বেশি মঞ্চনাটক পরিচালনা করেছেন, যেগুলোর অনেক মঞ্চনাটকই ভারতীয় মঞ্চনাটক জগতে ব্যাপক জনপ্রিয়। ১৯৯৮ সালে তাকে পরিচালনা ক্ষেত্রে সংগীত নাটক আকাদেমি পুরস্কার প্রদান করা হয়।